CELEX: 22007D0424(01)
Language: da
Date: 2007-01-19 00:00:00
Title: Associeringsrådet EU-Libanons henstilling nr. 1/2007 af 19. januar 2007 om gennemførelse af handlingsplanen EU-Libanon

24.4.2007   
            
            
               DA
            
            
               Den Europæiske Unions Tidende
            
            
               C 89/1
            
         
      ASSOCIERINGSRÅDET EU-LIBANONS HENSTILLING Nr. 1/2007
   af 19. januar 2007
   om gennemførelse af handlingsplanen EU-Libanon
   (2007/C 89/01)
   ASSOCIERINGSRÅDET EU-LIBANON HAR —
   under henvisning til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Libanesiske Republik på den anden side (i det følgende benævnt »Euro-Middelhavsaftalen«), særlig artikel 76, 2. punktum, og
   ud fra følgende betragtninger:
   
               (1)
            
            
               Artikel 76 i Euro-Middelhavsaftalen beføjer associeringsrådet til at rette passende henstillinger med henblik på at virkeliggøre aftalens mål.
            
         
               (2)
            
            
               Efter artikel 86 i Euro-Middelhavsaftalen træffer parterne alle fornødne almindelige eller særlige foranstaltninger til at opfylde deres forpligtelser i henhold til aftalen, og de drager omsorg for, at aftalens mål virkeliggøres.
            
         
               (3)
            
            
               Parterne i Euro-Middelhavsaftalen er blevet enige om teksten til handlingsplanen EU-Libanon.
            
         
               (4)
            
            
               Handlingsplanen EU-Libanon skal underbygge gennemførelsen af Euro-Middelhavsaftalen gennem udarbejdelse af og enighed mellem parterne om konkrete tiltag, som kan tjene som praktisk vejledning for gennemførelsen.
            
         
               (5)
            
            
               Handlingsplanen har to formål, nemlig at udstikke konkrete tiltag til opfyldelse af parternes forpligtelser i henhold til Euro-Middelhavsaftalen og de bredere rammer for en yderligere styrkelse af forbindelserne mellem EU og Libanon med et betydeligt mål af økonomisk integration og et udvidet politisk samarbejde i overensstemmelse med de generelle mål for Euro-Middelhavsaftalen —
            
         VEDTAGET FØLGENDE HENSTILLING:
   Eneste artikel
   Associeringsrådet henstiller, at parterne gennemfører handlingsplanen EU-Libanon (1), i det omfang dette bidrager til at virkeliggøre målene for Euro-Middelhavsaftalen.
   
      Udfærdiget i Bruxelles, den 19. januar 2007
      
         
            På associeringsrådets vegne
         
         F.-W. STEINMEIER
         
         
            Formand
         
      
   
   
      (1)  http://register.consilium.europa.eu